**ZEMES NOMAS LĪGUMS NR.**

Dokumenta datums ir pēdējā pievienotā droša elektroniskā paraksta un tā laika zīmoga datums

**Sabiedrība ar ierobežotu atbildību “JAUNMOKU PILS”**, reģistrācijas Nr. 40003665610, (turpmāk – Iznomātājs) kuras vārdā saskaņā ar statūtiem rīkojas tās valdes locekle Ieva Sīpola, no vienas puses, un

**\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, (turpmāk – Nomnieks) kuras vārdā saskaņā ar \_\_\_\_\_\_\_\_\_\_ rīkojas tās \_\_\_\_\_\_\_\_\_\_ \_\_\_\_\_\_\_\_\_\_, no otras puses,

pamatojoties uz Iznomātāja rīkotās elektroniskās izsoles par zemes vienības daļas “Jaunmoku pils”, Tumes pagastā, Tukuma novadā, kadastra apzīmējums 90840010026, platība 60 m2, nomas tiesībām rezultātiem un Iznomātāja iznomāšanas komisijas 2024. gada \_\_. \_\_\_\_\_\_\_\_\_\_\_\_\_ lēmumu Nr. \_\_,

kopā tekstā saukti – Puses, izsakot savu brīvi radušos gribu, bez maldības, viltus vai spaidiem, noslēdz līgumu (turpmāk – Līgums) par sekojošo:

1. **Līguma priekšmets**
	1. Iznomātājs iznomā un Nomnieks pieņem lietošanā Iznomātāja īpašumā esošu **zemes vienības daļu, kas atrodas “Jaunmoku pils”, Tumes pagastā, Tukuma novadā, ar kadastra apzīmējumu 90840010026, 60 m2 platībā,** (turpmāk – Zemesgabals) saskaņā ar Līguma 1. pielikumā pievienoto Zemesgabala plānu.
	2. **Zemesgabala iznomāšanas mērķis:** veikt Nomniekam piederošas vienas elektroauto uzlādes stacijas uzstādīšanu un tās ekspluatēšanu atbilstoši tās mērķim – elektroauto uzlādes pakalpojuma sniegšanai. Stacijas specifikācija:
		1. uzlādes jauda vienai iekārtai: 100 kW;
		2. pieejamā strāva:320 A;
		3. vienlaikus lādējamo automašīnu skaits: 4;
		4. ātra uzlāde.
	3. Iznomātājs apliecina, ka viņam uz Līguma noslēgšanas brīdi ir tiesības slēgt Līgumu un uzņemties tajā paredzētās saistības. Iznomātājs apliecina, ka Zemesgabals līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.
	4. **Zemesgabala nomas termiņš:** no Līguma spēkā stāšanās brīža **uz 15 (piecpadsmit) gadiem**.
	5. Zemesgabala robežas Nomniekam dabā ir ierādītas un tās ir zināmas. Nomnieks pieņem Zemesgabalu tādā stāvoklī, kādā tas atradīsies uz Zemesgabala nodošanas – pieņemšanas akta parakstīšanas brīdi (2. pielikums).
	6. Puses vienojas, ka elektroauto uzlādes stacija tiek izvietota Zemesgabalā atbilstoši Līguma 3. pielikumā pievienotajai elektroauto uzlādes stacijas izvietojuma vizualizācijai.
2. **Maksājumi un norēķinu veikšanas kārtība**
	1. Zemesgabala nomas maksa gadā ir **\_\_\_\_\_ EUR** (\_\_\_\_\_\_\_\_\_ *euro* (\_\_\_\_\_\_\_\_\_\_\_\_\_\_ *euro* \_\_ centi), kas ir vienāda ar izsolē nosolīto cenu, neieskaitot pievienotās vērtības nodokli (turpmāk – PVN).
	2. Nomnieks papildus Zemesgabala nomas maksai maksā kompensāciju par Zemesgabala nekustamā īpašuma nodokli un PVN (turpmāk kopā – Nomas maksājumi) atbilstoši Latvijas Republikā spēkā esošajiem normatīvajiem aktiem, un maksu par patērēto elektroenerģiju saskaņā ar elektroenerģijas pakalpojumu sniedzēja tarifiem un uzstādītajiem skaitītāju mēraparātu rādītājiem, par ko Iznomātājs Nomniekam izraksta rēķinu. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm uz rēķina izrakstīšanas brīdi.
	3. Nomas maksājumus par pirmo nomas gadu (no Līguma noslēgšanas līdz 2024. gada 31. decembrim) Nomnieks ir samaksājis līdz Līguma noslēgšanai, pamatojoties uz Iznomātāja izrakstīto rēķinu. Izsolē samaksātais nodrošinājums tiek atskaitīts no pirmā Nomas maksājumu rēķina.
	4. Nomas maksājumi par kārtējo kalendāro nomas gadu tiek veikti ne vēlāk kā līdz iepriekšējā gada 31. decembrim uz Līguma 10. punktā norādīto Nomnieka norēķinu kontu, pamatojoties uz Iznomātāja izrakstīto rēķinu, kas tiek nosūtīts Nomniekam līdz attiecīgā gada 15. decembrim.
	5. Maksu par iepriekšējā mēnesī patērēto elektroenerģiju Nomnieks maksā reizi mēnesī saskaņā ar Iznomātāja rēķinu 15 (piecpadsmit) darba dienu laikā no Iznomātāja rēķina saņemšanas.
	6. Nomnieks kompensē Iznomātājam pieaicinātā neatkarīgā vērtētāja atlīdzības summu **242.00 EUR** (divi simti četrdesmit divi *euro* nulle centi) apmērā par Zemesgabala tirgus nomas maksas novērtēšanu. Maksājums veicams 14 (četrpadsmit) dienu laikā no Līguma spēkā stāšanās brīža, pamatojoties uz Iznomātāja izrakstīto rēķinu.
	7. Maksājumu dokumentos Nomniekam jāuzrāda maksājuma mērķis, rēķina numurs, datums un cita nepieciešamā informācija, lai Iznomātājs var identificēt maksājumu.
	8. Nomniekam ir pienākums savlaicīgi veikt Nomas maksājumus. Ja Nomnieks nav saņēmis Iznomātāja izrakstīto rēķinu, tas nevar būt par pamatu nomas maksas maksājuma nemaksāšanai vai maksājuma kavēšanai. Par samaksas dienu tiek uzskatīts datums, kad Iznomātājs ir saņēmis maksājumu norādītajā norēķinu kontā kredītiestādē.
	9. Puses vienojas, ka rēķini tiks sagatavoti elektroniski, būs derīgi bez paraksta un Nomniekam tiks nosūtīti uz Nomnieka Līgumā norādīto elektroniskā pasta adresi. Nomniekam ir pienākums 5 (piecu) dienu laikā rakstiski informēt Iznomātāju par savas elektroniskā pasta adreses maiņu, pretējā gadījumā Iznomātāja izrakstītie rēķini tiks uzskatīti par saņemtiem, ja tie nosūtīti uz Līgumā norādīto Nomnieka elektroniskā pasta adresi.
	10. Ja Līgumā noteiktie maksājumi tiek kavēti, Nomnieks maksā nokavējuma procentus 0,1 % (nulle komats viena procenta) apmērā no kavētās maksājuma summas par katru nokavējuma dienu.
	11. Līgumā noteiktie kārtējie maksājumi tiek uzskatīti par samaksātiem tikai pēc iepriekšējo (nokavēto) maksājumu un nokavējuma procentu samaksāšanas.
	12. Līguma darbības laikā Iznomātājam ir tiesības, nosūtot Nomniekam attiecīgu rakstisku rēķinu, vienpusēji mainīt Zemesgabala nomas maksas apmēru bez grozījumu izdarīšanas Līgumā:
		1. ja Zemesgabalam tiek mainīta tā kadastrālā vērtība;
		2. ja normatīvie akti paredz citu neapbūvēta zemesgabala nomas maksas aprēķināšanas kārtību;
		3. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.
	13. Līguma 2.12.2 un 2.12.3. apakšpunktā minētajos gadījumos Nomas maksājumu vai citu saistīto maksājumu apmērs tiek mainīts ar dienu, kāda noteikta attiecīgajos normatīvajos aktos.
	14. Ņemot vērā, ka Līgums noslēgts uz laikposmu, kas ir ilgāks par 6 (sešiem) gadiem, pamatojoties uz Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 62. punktu:
		1. Iznomātājs vienpusēji pārskata Zemesgabala nomas maksas apmēru ne retāk kā reizi 6 (sešos) gados, un maina nomas maksu, ja pārskatītā Zemesgabala nomas maksa ir augstāka par līdzšinējo nomas maksu. Ja nomas maksas noteikšanai pieaicina neatkarīgu vērtētāju un nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu;
		2. pārskatītā un mainītā Zemesgabala nomas maksa stājas spēkā 30. (trīsdesmitajā) dienā pēc attiecīgā paziņojuma nosūtīšanas Nomniekam;
		3. ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
	15. Iznomātājs ir tiesīgs piemērot Nomniekam maksu par faktisko Zemesgabala lietošanu divkāršā apmērā no Līgumā noteikto Nomas maksājumu apmēra dienā (gada Nomas maksājumi/365) par katru kavējuma dienu, kā arī pieprasīt Nomniekam segt visa veida izdevumus, kādi Iznomātājam radīsies sakarā ar Nomnieka saistību neizpildi, ja Līguma darbībai beidzoties, Nomnieks kavē Zemesgabala nodošanu Iznomātājam vai nodod to neatbilstošā kārtībā.
3. **Iznomātāja pienākumi un tiesības**
	1. Iznomātājs apņemas Līguma darbības laikā nepasliktināt Nomnieka lietošanas tiesības uz Zemesgabalu un apņemas netraucēt Nomnieku lietot to Līguma 1.2. punktā paredzētajam mērķim.
	2. Iznomātājs apņemas nodrošināt Nomniekam un tā klientiem brīvu pieeju elektrotransporta uzlādes stacijai piegulošajām 4 (četrām) stāvvietām, kas nepieciešamas, lai nodrošinātu elektroauto uzlādes pakalpojuma sniegšanu, kā arī par saviem līdzekļiem nodrošina šo stāvvietu uzkopšanu un apsaimniekošanu (atkritumu savākšanu, sniega tīrīšanu, zāles pļaušanu u.tml.).
	3. Iznomātājam jebkurā laikā ir tiesības pārliecināties, vai Nomnieks ievēro visas ar Līgumu uzņemtās saistības, tai skaitā veikt kontroli par Zemesgabala aprīkošanu atbilstoši Līguma 3. pielikuma prasībām un spēkā esošajiem normatīvajiem aktiem, par to sagatavojot apsekošanas aktu.
	4. Iznomātājs nav atbildīgs par zaudējumiem, kas radušies Nomniekam vai trešajām personām paša Nomnieka, tā darbinieku, pilnvaroto vai trešo personu darbības vai bezdarbības rezultātā.
	5. Iznomātājs neatlīdzina Nomniekam nekādus Zemesgabalā ieguldītos finanšu līdzekļus, ja par to iepriekš nav bijusi rakstiska vienošanās ar Iznomātāju.
	6. Iznomātājam ir tiesības prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.
	7. Ja Nomnieks pēc Līguma termiņa beigām vai pirmstermiņā izbeigšanas gadījumā 2 (divu) nedēļu laikā Zemesgabalu nenodod Iznomātājam vai tā pilnvarotajam pārstāvim ar nodošanas – pieņemšanas aktu, Iznomātājs ir tiesīgs vienpusēji pārņemt Zemesgabalu.
4. **Nomnieka pienākumi un tiesības**
	1. Nomniekam ir pienākums pieņemt Zemesgabalu ar nodošanas – pieņemšanas aktu, godprātīgi pildīt Līgumā un Latvijas Republikā spēkā esošajos normatīvajos aktos noteiktos pienākumus, kā arī Līgumā noteiktajā termiņā un pilnā apmērā norēķināties ar Iznomātāju par Zemesgabala lietošanu.
	2. Nomnieks ir tiesīgs izmantot Zemesgabalu, ievērojot Līguma noteikumus un Iznomātāja vispārīgos pienākumus, tai skaitā:
		1. izmantot Zemesgabalu atbilstīgi tiem mērķiem un noteikumiem, kādiem tas iznomāts;
		2. veicot elektroauto uzlādes stacijas uzstādīšanu, sakopt lietošanā nodoto Zemesgabalu;
		3. ievērot kabeļu, gaisa elektropārvades līniju un citu virszemes un pazemes inženierkomunikāciju un inženierbūvju aizsardzības un ekspluatācijas noteikumus;
		4. ar savu darbību neaizskart citu Zemesgabala lietotāju likumīgās intereses, kā arī ievērot citus normatīvajos aktos noteiktos Zemesgabala lietotāja vispārējos pienākumus;
		5. ievērot noteiktos Zemesgabala aprobežojumus, arī tos, kas nav nostiprināti zemesgrāmatā.
	3. Nomniekam ir tiesības veikt elektrības pieslēguma izveidi Līguma 1.2. punktā minētā pakalpojuma sniegšanai.
	4. Nomniekam ir tiesības izstrādāt satiksmes organizācijas shēmu un veikt Latvijas valsts standarta LVS 77 "Ceļa zīmes" (1., 2., un 3.daļa) spēkā esošajai redakcijai atbilstošu ceļa zīmju – Nr.537 “Stāvvieta” ar papildzīmēm Nr.805, 806 vai 807 “Darbības zona”, Nr.849 “Tikai elektromobiļu uzlādei”, Nr.840 “Stāvēšanas laiks” uzstādīšanu un autostāvvietu horizontālo krāsojumu Zemesgabalā.
	5. Nomniekam ir tiesības Zemesgabalā un, ja nepieciešams, tam pieguļošajā teritorijā uzstādīt savas videonovērošanas ierīces (izvietojot informatīvu norādi par personas datu apstrādes nolūku saskaņā ar normatīvajiem aktiem personas datu aizsardzības jomā), ierīču uzstādīšanas vietās veicot strāvas un interneta kabeļu izvadi un, ja nepieciešams, papildu izbūvi.
	6. Nomniekam ir tiesības elektroauto uzlādes staciju vizuāli noformēt atbilstoši noformējumam, kā šādas Nomnieka iekārtas tiek noformētas, cita starpā iekļaut atbilstošu ar Nomnieka komercdarbību saistītu logo lietošanu.
	7. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem Zemesgabala lietotājiem, Iznomātājam, sabiedrībai vai videi Nomnieka vainas vai prettiesiskas rīcības (darbības vai bezdarbības) dēļ.
	8. Nomniekam ir pienākums avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot Iznomātājam un institūcijai, kura nodrošina attiecīgo komunikāciju apkalpi vai avāriju novēršanu.
	9. Nomniekam bez Iznomātāja rakstveida piekrišanas nav tiesības nodot Zemesgabalu apakšnomā trešajai personai.
	10. Nomniekam aizliegts ar Līgumu noteiktās nomas tiesības ieķīlāt vai kā citādi izmantot darījumos ar trešajām personām.
	11. Nomniekam ir pienākums novērst pārkāpumus Iznomātāja norādītajā termiņā.
	12. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
5. **Pušu atbildība un strīdu izskatīšanas kārtība**
	1. Par Līguma saistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
	2. Par katru Līguma noteikuma pārkāpšanas gadījumu Iznomātājam ir tiesības piemērot Nomniekam līgumsodu 100 EUR (viens simts *euro*) apmērā.
	3. Līgumsoda samaksa neatbrīvo Nomnieku no Līguma saistību pienācīgas izpildes.
	4. Pušu strīdi tiek izskatīti, tiem savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas normatīvajos aktos noteiktajā kārtībā.
	5. Visi paziņojumi, brīdinājumi un atgādinājumi tiek nosūtīti uz Līgumā norādītajām Pušu pasta un elektroniskajām adresēm, kur to pienākums ir sūtījumus saņemt.
	6. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
6. **Līguma darbības laiks, grozījumi un izbeigšana**
	1. Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
	2. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas Puses.
	3. Iznomātājam ir tiesības vienpusēji atkāpties un izbeigt Līgumu, rakstiski informējot Nomnieku 10 (desmit) darba dienas iepriekš, neatlīdzinot Nomniekam zaudējumus, kā arī Nomnieka taisītos izdevumus, kas saistīti ar Līguma pirmstermiņa izbeigšanu, ja:
		1. Nomnieks nepilda vai pārkāpj Līguma noteikumus;
		2. Nomnieks kavē Nomas maksājumu samaksas termiņu ilgāk par 30 (trīsdesmit) kalendāra dienām;
		3. Nomnieks bojā vai posta Zemesgabalu vai arī izmanto to mērķiem, kādiem tas nav paredzēts;
		4. Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz Nomnieka saistību izpildīšanu nākotnē;
		5. Līgumu nav iespējams izpildīt tādēļ, ka Līguma izpildes laikā Nomniekam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Nomnieku darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Nomnieks ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Zemesgabals Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
	5. Nomniekam ir tiesības, rakstiski informējot Iznomātāju 1 (vienu) mēnesi iepriekš, vienpusēji atkāpties no Līguma. Šādā gadījumā Nomniekam ir pienākums maksāt Nomas maksājumus līdz Līguma izbeigšanai. Nomas maksājumi tiek aprēķināti kalendārā gada Nomas maksājumu summu dalot ar 365 (trīs simti sešdesmit piecām) dienām un reizinot ar dienu skaitu līdz Līguma izbeigšanai.
	6. Ja Līgums tiek izbeigts pirms nomas termiņa beigām, tad uz priekšu samaksātā nomas maksa netiek atgriezta.
	7. Pēc nomas termiņa beigām Iznomātāja rakstiskā uzaicinājumā norādītajā termiņā (ne ilgāka kā 2 (divu) nedēļu laikā) Nomnieks nodod Iznomātājam Zemesgabalu ar nodošanas – pieņemšanas aktu.
	8. Jebkurā Līguma izbeigšanas gadījumā nododot Zemesgabalu atpakaļ Iznomātājam, Nomniekam ir pienākums par saviem līdzekļiem atbrīvot Zemesgabalu no Nomnieka īpašumā un turējumā esošām lietām, iekārtām, kā arī sakopt Zemesgabalu atbilstoši sakārtotas vides prasībām.
	9. Nomnieks piekrīt, ka jebkura Nomnieka manta, kas pēc nodošanas – pieņemšanas akta parakstīšanas atradīsies uz Zemesgabala, tiks atzīta par pamestu mantu un Iznomātājs būs tiesīgs pārņemt to savā īpašumā. Visus izdevumus, kas saistīti ar mantas pārņemšanu (tai skaitā izvešanu utt.) apņemas segt Nomnieks.
	10. Ja Nomnieks pēc Iznomātāja rakstiska uzaicinājuma neierodas uz Zemesgabala nodošanas – pieņemšanas akta parakstīšanu, Iznomātājs vienpusēji pieņem Zemesgabalu. Visa tajā brīdī uz Zemesgabala esošā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.
	11. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam lietojot Zemesgabalu.
7. **Nepārvarama vara**
	1. Puses nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā (minētais termiņš neattiecas uz konstatētām dabas vērtībām), rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
	2. Ja iestājas nepārvarama vara vai ārkārtas apstākļi, Līguma saistības tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) mēnešiem, Puses iespējami drīz sāk sarunas par Līguma izpildes alternatīviem variantiem vai arī izbeidz Līgumu.
8. **Fizisko personu datu apstrādes noteikumi**
	1. Parakstot Līgumu, Nomnieks apliecina, ka ir iepazinies ar Iznomātāja Privātuma politiku, kas ir izvietota Iznomātāja tīmekļa vietnē: <https://jaunmokupils.lv/pils/par-pili/privatuma-politika/>, kā arī ir informēts, ka Privātuma politika var tikt vienpusēji mainīta no Iznomātāja puses, un aktuālā Privātuma politikas redakcija tiks izvietota iepriekš norādītajā Iznomātāja tīmekļa vietnē.
	2. Līguma izpildei Iznomātājs apstrādā Nomnieka rīcībā esošos un nodotos (piemēram, pārstāvju, kontaktpersonu) fizisko personu datus (piemēram, vārds, uzvārds, personas kods, adrese, personas identifikācijas dokumenta dati, bankas konta numurs, kontaktinformācija), turpmāk – personas dati.
	3. Puses apzinās, ka minētās datu apstrādes tiesiskais pamats un mērķis ir līgumattiecību nodibināšana, saistību izpildes nodrošināšana un normatīvo aktu prasību izpilde. Iznomātājs apstrādā personas datus tikai atbilstoši šajā punktā noteiktajam personas datu apstrādes mērķim, nepārsniedzot Līguma izpildei nepieciešamo personas datu apstrādes apjomu un intensitāti.
	4. Nomnieks apzinās, ka arī Iznomātājs tam nodod/ var nodot savu kontaktpersonu vai citu fizisku personu, ja tas nepieciešams Līguma izpildei, personas datus, un Nomnieks apņemas tos apstrādāt atbilstoši spēkā esošiem normatīvajiem aktiem par fizisku personu datu apstrādi un tikai mērķiem, kas saistīti ar Līguma izpildi, kā arī datu subjektu pieprasījumu gadījumā īstenot attiecīgo personu datu subjekta tiesības.
	5. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses identitāti, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
9. **Citi noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Puses vienojas, ka visus izdevumus, kas saistīti ar nomas tiesību nostiprināšanu zemesgrāmatā, sedz Nomnieks. Pēc Līguma termiņa beigšanās vai Līguma pirmstermiņa izbeigšanas gadījumā Iznomātājam ir tiesības vienpersoniski lūgt zemesgrāmatai dzēst ierakstu par nostiprināto nomas tiesību.
	3. Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
		1. Nomnieka kontaktpersona: \_\_\_\_\_\_\_, e-pasts: \_\_\_\_\_\_\_\_, tālr. \_\_\_\_\_\_\_\_;
		2. Iznomātāja kontaktpersona: \_\_\_\_\_\_\_, e-pasts: \_\_\_\_\_\_\_\_, tālr. \_\_\_\_\_\_\_\_.
	4. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	5. Ja kāda no Pusēm maina Līgumā minētos rekvizītus, tai 5 (piecu) darba dienu laikā rakstiski jāinformē otra Puse, pretējā gadījumā tā sedz visus zaudējumus, kas nodarīti otrai Pusei ar nosacījuma neizpildi.
	6. Visiem jautājumiem, kas nav noregulēti Līgumā, Puses piemēro Latvijas Republikā spēkā esošos normatīvos aktus.
	7. Iznomātājs informē Nomnieku par:
		1. kārtību, kādā atbilstoši Trauksmes celšanas likumam Sabiedrībā ar ierobežotu atbildību “JAUNMOKU PILS” darbojas iekšējā trauksmes celšanas sistēma, un tā ir pieejama Iznomātāja tīmekļa vietnē <https://jaunmokupils.lv/wp-content/uploads/2022/06/Trauksmes-celsanas-pazinojums-JP-06_2022.pdf> ;
		2. Sabiedrības ar ierobežotu atbildību “JAUNMOKU PILS” kompleksa kārtības noteikumiem, un tie ir pieejami Iznomātāja tīmekļa vietnē <https://jaunmokupils.lv/wp-content/uploads/2021/11/Kompleksa-kartibas-noteikumi-09.09.2020..pdf>.
	8. Līgums ir sagatavots latviešu valodā elektroniska dokumenta veidā uz 7 (septiņām) lapām un pielikumiem, parakstīts elektroniski ar drošiem elektroniskiem parakstiem.
	9. Līgumam kā neatņemama tā sastāvdaļa pievienoti:
10. pielikums – Zemesgabala plāns uz 1 (vienas) lapas;
11. pielikums – Zemesgabala nodošanas – pieņemšanas akts uz 1 (vienas) lapas;
12. pielikums – Elektrotransporta uzlādes stacijas izvietojuma vizualizācija uz 1 (vienas) lapas.
13. **Pušu rekvizīti un paraksti**

|  |  |  |  |
| --- | --- | --- | --- |
|

|  |  |
| --- | --- |
| **Iznomātājs:**Sabiedrība ar ierobežotu atbildību “JAUNMOKU PILS”Reģ. Nr. 40003665610Juridiskā adrese: Jaunmoku pils, Tumes pag., Tukuma nov., LV-3139E-pasts: birojs@jaunmokupils.lvAS “SEB banka”Konts: LV59UNLA0050004017238*(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ieva Sīpola | **Nomnieks:**\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_*(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |  |

*Dokuments parakstīts ar drošiem elektroniskiem parakstiem un satur laika zīmogus.*

2. pielikums

Zemes nomas līgumam

**Zemesgabala nodošanas – pieņemšanas akts**

*Dokumenta datums ir pēdējā pievienotā droša elektroniskā paraksta un tā laika zīmoga datums*

**Sabiedrība ar ierobežotu atbildību “JAUNMOKU PILS”**, reģistrācijas Nr. 40003665610, (turpmāk – Iznomātājs) kuras vārdā saskaņā ar statūtiem rīkojas tās valdes locekle Ieva Sīpola, no vienas puses, un

**\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, (turpmāk – Nomnieks) kuras vārdā saskaņā ar \_\_\_\_\_\_\_\_\_\_ rīkojas tās \_\_\_\_\_\_\_\_\_\_ \_\_\_\_\_\_\_\_\_\_, no otras puses,

kopā tekstā saukti – Puses, pamatojoties uz savstarpēji 20\_\_. gada \_\_. \_\_\_\_\_\_\_\_\_ noslēgto Zemes nomas līgumu Nr. \_\_\_\_\_\_\_\_\_\_\_, sastādījām šo aktu par to, ka Iznomātājs nodod un Nomnieks pieņem lietošanā:

1. Zemes vienības daļu, kas atrodas “Jaunmoku pils”, Tumes pagastā, Tukuma novadā, ar kadastra apzīmējumu 90840010026, 60 m2 platībā, (turpmāk – Zemesgabals) .
2. Nomnieks ir iepazinies ar Zemesgabala faktisko stāvokli, Zemesgabala robežas dabā Nomniekam ir ierādītas un Nomnieks ir informēts par lietošanas iespējām un darbības veidiem.
3. Šis akts sagatavots uz 1 (vienas) lapas un parakstīts elektroniski ar drošu elektronisko parakstu, kas satur laika zīmogu.
4. Šis akts ir Līguma neatņemama sastāvdaļa.

|  |  |
| --- | --- |
| **Iznomātājs:***(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_Ieva Sīpola | **Nomnieks:***(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Dokuments parakstīts ar drošiem elektroniskiem parakstiem un satur laika zīmogus.*